open-index/open-wikipedia-markdown huggingface dataset:
బెల్లంకొండ నాగేశ్వరరావు

**బెల్లంకొండ నాగేశ్వరరావు** తెలుగు కథా రచయిత.

## జీవిత విషయాలు
1954 జూన్ 12 న గుంటూరులోని వెంకట సుబ్బమ్మ, రాఘవయ్య దంపతులకు జన్మించిన నాగేశ్వరరావు, ప్రాథమిక స్థాయి పూర్తి కాకుండానే బడి వదిలేశారు. తర్వాత ఓ సైకిల్ షాపులో పనికి కుదిరారు.  ఆ తర్వాత పెద్దబాల శిక్ష చదువుతూ భాష పై పట్టు సంపాదించుకున్నారు. తెన్నేటి సూరి చంఘిజ్ ఖాన్, రాహుల్‌ సాంకృత్యాయన్‌ ‘ఓల్గా నుంచి గంగకు’ నవలలు చదివాక ఆయనకు కూడా రాయాలనే కోరిక కలిగింది.  ఈ క్రమంలో 1976 లో ‘మన్ను తిన్న పాము’ పేరుతో తొలి అపరాధ పరిశోధక కథ రాశారు. తర్వాత ఎలక్ట్రీషియన్‌ వృత్తి నేర్చుకుని 28 ఏళ్ల క్రితం చెన్నై వెళ్లి అక్కడే స్థిరపడ్డారు. రచనా వ్యాసంగాన్ని ప్రవృత్తిగా మార్చుకున్నారు.  బెల్లంకొండ నాగేశ్వరరావు 16 ఏళ్ల కాలంలో 1930 దాకా రచనలు చేశారు.

## బాలసాహిత్యం వైపు అడుగులు
జ్ఞానపీఠ పురస్కార గ్రహీత రావూరి భరద్వాజ ప్రోత్సాహంతో 2004లో బాల సాహిత్యంలోకి అడుగుపెట్టారు బెల్లంకొండ నాగేశ్వరరావు. ఆయన తొలి బాలల కథ ‘దోమల సంగీతం’ బుజ్జాయి మాసపత్రికలో ప్రచురితమైంది. బాలభారతం, బాలమిత్ర, శ్రీవాణి పలుకు, బాలబాట, బాలల బొమ్మరిల్లు, బాలల చంద్రప్రభ, విశాఖ సంస్కృతి, సాహిత్య కిరణం ఇలా అన్ని బాల సాహిత్య పత్రికల్లో ఆయన రచనలు వచ్చాయి. తెలుగు పలుకు (ఆస్ట్రేలియా), తెలుగు తల్లి (కెనడా), మొలక దిన పత్రిక (న్యూజిలాండ్‌) లాంటి విదేశీ పత్రికల్లో కూడా ఆయన రచనలు ప్రచురితమయ్యాయి.  శ్రీవేంకటేశ్వర విశ్వవిద్యాలయంలో బెల్లంకొండ వారి బాలసాహిత్యం మీద ఎంఫిల్‌ పరిశోధన జరిగింది. మద్రాస్‌ విశ్వవిద్యాలయంలో ఆయన సాహిత్యం మీద ఓ విద్యార్థి  పీహెచ్‌డీ చేస్తున్నారు.

## రచనలు
*వికటకవి కల్పిత కథలు
*మనకీర్తి శిఖరాలు
*కాకమ్మకథలు
*చిట్టి చిలకమ్మ-అమ్మకొట్టిందా
*బెల్లంకొండ చెప్పిన బాలల కథలు
*గయ్యాళి గంగమ్మ - కోపిష్ఠి కోటయ్య 
*వందేమాతరం - దేశభక్తి బాలల నవల
*మాతాత చెప్పిన మామంచి కథలు
*భోజరాజు కథలు
*భేతాళ కథలు
*బామ్మ చెప్పిన బాలల కథలు

## మూలాలు

## ఇతర లింకులు

వర్గం:తెలుగు రచయితలు
వర్గం:సాహితీకారులు
వర్గం:1954 జననాలు
రామ్‌నగర్ (విశాఖపట్నం)

**రామ్‌నగర్,** ఆంధ్రప్రదేశ్ రాష్ట్రం విశాఖపట్నం నగరానికి మధ్యలో ఉన్న ప్రాంతం. ఇది విశాఖ మహా నగరపాలక సంస్థ స్థానిక పరిపాలనా పరిధిలో ఉంది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
ఇక్కడికి సమీపంలో ద్వారకా నగర్, అసీల్‌మెట్ట, డాబా గార్డెన్స్ మొదలైన ప్రాంతాలు ఉన్నాయి.

## వాణిజ్యం
నగరంలోని ముఖ్యమైన వాణిజ్య ప్రాంతాలలో ఒకటైన రామ్‌నగర్ ప్రాంతంలో గ్రేటర్ విశాఖపట్నం మునిసిపల్ కార్పొరేషన్ అడ్మినిస్ట్రేటివ్ భవనాలు ఉన్నాయి. ఇక్కడికి సమీపంలోని వాల్తేరు రోడ్డులలో ప్రధాన రహదారిలో దుస్తులు, వంటగది వస్తువులు, బూట్లు, బొమ్మలు, బహుమతులు మొదలైన వస్తువుల దుకాణాలు, రెస్టారెంట్లు, హోటళ్ళు, బేకరీలు కూడా ఉన్నాయి.

## ఆస్పత్రులు
ఈ ప్రాంతంలో సెవెన్ హిల్స్ హాస్పిటల్స్, అపోలో హార్ట్ సెంటర్, లాజరస్ హాస్పిటల్స్, ఓమ్ని ఆర్కె ఆస్పత్రి వంటి కార్పొరేట్ ఆసుపత్రులు అందుబాటులో ఉన్నాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో  రామ్‌నగర్ మీదుగా వెంకోజిపాలెం, అప్పుఘర్, వుడా పార్క్, ఏయు అవుట్‌గేట్, సిరిపురం, గవర్నర్ బంగ్లా, గ్రీన్ పార్క్, జగదాంబ సెంటర్, టర్నర్ చౌల్ట్రీ, పూర్ణా మార్కెట్, కుర్పాం మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో గోపాలపట్నం రైల్వే స్టేషను, దువ్వాడ రైల్వే స్టేషను ఉన్నాయి.

## ప్రార్థనా మందిరాలు
# సిద్ధి వినాయక దేవాలయం
# వెంకటేశ్వర దేవాలయం
# మసీదు ఇ సిరాజ్

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
ఆశ ఎన్‌కౌంటర్

** ఆశ ఎన్‌కౌంటర్** హైదరాబాద్‌ నగర శివారులో  ‘దిశ’ అనే యువతిపై 2019, న‌వంబరు 26న జరిగిన హత్యాచారం, హత్య సంఘటన ఆధారంగా రూపొందిన తెలుగు సినిమా. ఈ చిత్రం రామ్ గోపాల్ వర్మ పర్యవేక్షణలో నిర్మాణం జరిగింది. ఈ సినిమా ట్రైలర్ ను 2020, సెప్టెంబరు 27న విడుదల చేశారు.దిశ ఎన్‌కౌంటర్ పేరును కోర్టు ఆదేశాల మేరకు టైటిల్‌ను ఆశ ఎన్‌కౌంటర్ గా మార్చి అక్టోబర్ 31, 2021న ట్రైలర్‌ను విడుదల చేశారు. ఈ సినిమాను 1 జనవరి 2022న విడుదల చేశారు.

## సినిమా విడుదలకు సెన్సార్‌ బోర్డు అనుమతి నిరాకరణ
‘దిశ ఎన్‌కౌంట‌ర్ ’ సినిమా కథాంశంపై బోర్డు అభ్యంతరం తెలిపింది. ఈ సినిమాను వీక్షించిన నలుగురు సెన్సార్ బోర్డు సభ్యులు సినిమాకు విడుదలకు అనుమతి నిరాకరించారు. 

## వివాదాలు
‘దిశా ఎన్‌కౌంటర్’‌ సినిమాను దిశ తండ్రి, నిందితుల కుటుంబ సభ్యులు తెలంగాణ హైకోర్టులో కేసు వేశారు.

## నటీనటులు
*శ్రీకాంత్‌ అయ్యంగర్‌
*సోనియా ఆకుల
*ప్రవీణ్‌ రాజ్‌
*వెంకట్ గోవాడ

## మూలాలు

వర్గం:2021 తెలుగు సినిమాలు
మెయిల్ (సినిమా)

**మెయిల్‌** 2021లో విడుదలైన తెలుగు సినిమా. స్వప్న సినిమా బ్యానర్ పై స్వప్నదత్, ప్రియాంక దత్ ఈ చిత్రాన్ని నిర్మించగా ఉదయ్‌ గుర్రాల దర్శకత్వం వహించాడు. ఈ చిత్రం టీజర్‌ను 2020, డిసెంబర్ 30న విడుదల చేసి,  సినిమాను ఓటీటీ వేదికగా ఆహాలో 2021 జనవరి 12న విడుదల చేశారు.

## కథ
అప్పుడప్పుడే కంప్యూటర్లు గ్రామాల్లోకి వస్తున్న రోజుల్లో రవి కుమార్ (హర్షిత్ రెడ్డి)  కంప్యూటర్లపై ఎక్కువగా ఇష్టాన్ని పెంచుకుంటాడు. కంప్యూటర్ కోర్స్ చేయాలని నిశ్చయించుకుని, కంబాలపల్లిలో కొత్తగా కంప్యూటర్ ట్రైనింగ్ సెంటర్ ను అదే ఊరికి చెందిన హైబత్ (ప్రియదర్శి) ప్రారంభిస్తాడు, రవి కంప్యూటర్ నేర్చుకోవాలని అనుకుంటాడు. కంప్యూటర్ నేర్చుకుంటానంటే, వీడెక్కడ ముంచుతాడోనని హైబత్ ఎలర్ట్ అవుతాడు. వదలకుండా సతాయిస్తూంటే కొన్ని షరతులు పెట్టి నేర్పుతాడు. ఈమెయిల్ ఎక్కౌంట్ క్రియేట్ చేసి, ఈమెయిల్ సౌకర్యం గురించి చెప్తాడు. దీంతో తనకి మెయిల్ వచ్చిందేమోనని రవి రోజూ చూస్తూంటాడు. ఒక రోజు రెండు కోట్లు లాటరీ తగిలినట్టు వస్తుంది. భయపడి వెళ్ళి ఫ్రెండ్ సుబ్బుకి చెప్తాడు. సుబ్బు ధైర్యం చెప్పి, ఏంచేయాలో చెప్తాడు. ఆ ప్రకారం అడ్రసు పంపి ఎదురు చూస్తూంటే, లక్ష కట్టాలని మెయిల్ వస్తుంది. ఇప్పుడు రవి ఏం చేశాడన్నది, ఎలాటి చిక్కుల్లో పడ్డాడన్నది ఈ సినిమా మిగతా కథ.
 
## నటీనటులు
*ప్రియదర్శి - హైమత్ 
*హర్షిత్ రెడ్డి మల్గిరెడ్డి - రవి కుమార్
*గౌరి ప్రియ - రోజా
*మణి ఎగుర్ల - సుబ్బు 
*యెన్నెన్జీ - కంప్యూటర్ వైరస్ మెకానిక్ షకీల్ 
* అంజి వల్గుమాన్
*రవీందర్ బొమ్మకంటి - శివన్న 
*అనూష నేత - గిరిజ 
*సన్నీ పల్లె

## సాంకేతిక నిపుణులు
*దర్శకత్వం:  ఉదయ్ గుర్రాల 
*సంగీతం : స్వీకార్ ఆగస్తీ 
*పాటలు: అక్కల చంద్రమౌళి
*నేపథ్య సంగీతం: కమ్రాన్
*ఛాయాగ్రహణం: ఉదయ్ గుర్రాల, శ్యామ్ దూపాటి
*నిర్మాతలు: ప్రియాంక దత్, స్వప్నా దత్
*ఎడిటర్: హరి శంకర్ .టి.ఎన్

## న్యూయర్క్‌ ఇండియన్‌ ఫిల్మ్‌ ఫెస్టివల్‌ 2021
మెయిల్‌ సినిమా న్యూయర్క్‌ ఇండియన్‌ ఫిల్మ్‌ ఫెస్టివల్‌ 2021’కు ఎంపికైంది.

## మూలాలు

వర్గం:2021 తెలుగు సినిమాలు
ఈశ్వరీ రావు

**ఈశ్వరీ రావు** భారతీయ సినీ నటి. ఆమె తెలుగు, తమిళం, మలయాళం, కన్నడ భాషల్లో నటించింది. ఈశ్వరీ రావు 1990 - 1999 వరకు హీరోయిన్ గా, 2000 సంవత్సరం నుండి సహాయ నటిగా నటిస్తుంది.

## వైవాహిక జీవితం
ఈశ్వరీ రావు 1995లో దర్శకుడు ఎల్.రాజాను వివాహమాడింది.

## నటించిన సినిమాలు

## వెబ్ సిరీస్
* దూత (2023)
## మూలాలు

వర్గం:తెలుగువారు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:1973 జననాలు
కాలా (2018 సినిమా)

**కాలా** 2018లో విడుదలైన యాక్షన్ రోమాంటిక్ ఎంటర్టైనర్ సినిమా. వండర్ బార్ ఫిలింస్ పతాకంపై ధనుష్ ఈ చిత్రాన్ని నిర్మించగా పా. రంజిత్‌ దర్శకత్వం వహించాడు. 

## కథ
ముంబయిలోని మురికివాడ ధారావిలో స్థిరపడ్డ బడుగు జీవుల కోసం పోరాడే నాయకుడు కాలా (రజనీకాంత్). మిగతా ముంబయి నగరం మొత్తాన్ని గుప్పెట్లో పెట్టుకున్న రాజకీయ నేత హరి దాదా (నానా పటేకర్)కు ధారావి మాత్రం చేజిక్కదు. అక్కడ కాలా ఆధిపత్యాన్ని అతను సహించలేకపోతాడు. రియల్ ఎస్టేట్ మాఫియా ద్వారా ధారావిపై పట్టు సాధించడానికి ప్రయత్నిస్తాడు. అతడికి కాలా అడ్డు తగులుతాడు. దీంతో ఇద్దరి మధ్య సంఘర్షణ మొదలవువుతుంది. మరి వీళ్లిద్దరి ఎత్తులు పై ఎత్తులు ఎలా సాగాయి.. చివరికి ఎవరు పైచేయి సాధించారు అన్నది మిగతా సినిమా కథ.

## నటీనటులు
*రజిని కాంత్
*ఈశ్వరీ రావు
*హుమా ఖురేషి
*నానా పటేకర్
*కె. మణికంఠన్
*సముద్రఖని
*సంపత్ రాజ్
*సాక్షి అగర్వాల్ - కాలా కోడలు
* రవి కాలే
* అనితా సంపత్ - న్యూస్ రీడర్
* దిలీపన్
* సూపర్‌గుడ్ సుబ్రమణి

## సాంకేతిక నిపుణులు
*నిర్మాత : ధనుష్
*దర్శకత్వం :పా. రంజిత్ 
*సినిమాటోగ్రఫీ : మురళి.జి
*మ్యూజిక్ : సంతోష్ నారాయణ్
*కూర్పు: అక్కినేని శ్రీకర్ ప్రసాద్
*నిర్మాణం : వండర్ బార్ ఫిలిమ్స్

## మూలాలు


వర్గం:2018 తెలుగు సినిమాలు
జగిత్యాల పురపాలకసంఘం

**కోరుట్ల పురపాలకసంఘం**, తెలంగాణ రాష్ట్రం, జగిత్యాల జిల్లాకు చెందిన ఒక పట్టణ స్థానిక స్వపరిపాలన సంస్థ. జగిత్యాల పట్టణం దీని ప్రధాన పరిపాలన కేంద్రం. ఈ పురపాలక సంఘం నిజామాబాదు లోక్‌సభ నియోజకవర్గం లోని జగిత్యాల శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న జగిత్యాల, 1952లో 3వ గ్రేడ్ పురపాలకసంఘంగా ఏర్పడింది. 1984లో 2వ గ్రేడ్ పురపాలకసంఘంగా, 2009లో 1వ గ్రేడ్ పురపాలకసంఘంగా మార్చబడింది.

## భౌగోళికం
జగిత్యాల 16 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 215 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 96460 మంది కాగా, అందులో 48056 మంది పురుషులు, 48404 మంది మహిళలు ఉన్నారు. 23213 గృహాలు ఉన్నాయి. ఇది పరిపాలనా పరంగా మునిసిపాలిటీ 8 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 48 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 

## 2020 ఎన్నికలు
2020 పట్టణ స్థానిక సంస్థల ఎన్నికల ప్రకారం బోగ శ్రావణి చైర్‌పర్సన్‌గా, గోలి శ్రీనివాస్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగారు.

### వార్డు కౌన్సిలర్లు

# అనిల్ కుమార్కూసరి
# బద్దం లతారెడ్డి
# చదువుల తిరుపత్తమ్మ
# క్యదాసు నవీన్ కుమార్
# గుగ్గిల్ల హారిష్
# కొలగణి ప్రేమలత
# వల్లెపు రేణుక
# వనరాసి మల్లవ్వ
# ఒడ్డి శ్రీలత
# సిరికొండ భారతి
# బాలే లత
# నక్కా జీవన్ కుమార్
# ఆసియా సుల్తానా
# కుతురు పద్మ
# తోట మల్లికార్జున్
# రాజేష్ కూతురు
# సిరికొండ పద్మ
# చుక్కా నవీన్ కుమార్
# ముస్కు నారాయణరెడ్డి
# అనుమల్ల కృష్ణహరి
# అల్లే గంగాసాగర్
# పులి రమ
# జంబార్తి రాజ్ కుమార్
# గుర్రం రమేష్
# అరుముల్లా నర్సమ్మ
# అస్మా అంజుమ్
# మొహమ్మద్ రాజీద్దీన్
# మేక పద్మావతి
# పంబల రామ్ కుమార్
# కల్లెపెల్లి దుర్గయ్య
# సహేరా భాను
# కోర గంగమల్లు
# బండారి రాజాని
# పిట్ట ధర్మరాజు
# హనుమండ్ల జయశ్రీ
# అదువాల జ్యోతి
# బోగ శ్రావణి (చైర్‌పర్సన్)
# దాసరి లావణ్య
# సమిండ్ల వాణి
# అవరి శివకేసరిబాబు
# కప్పల శ్రీకాంత్
# ఫర్హీన్ సుల్తానా
# ఫిర్జోద్ తారాన్నుమ్
# గోలీ శ్రీనివాస్ (వైస్ చైర్‌పర్సన్)
# బోడ్ల జగదీష్
# ములస్తం లలిత
# షేక్ చంద్ పాషా
# బి. దేవేందర్ నాయక్

## 2026 ఎన్నికలు
ఈ ఎన్నికల్లో కాంగ్రెస్ 23, స్వతంత్రులు 15 చోట్ల, బీజేపీ 6, బీఆర్ఎస్ 4, ఎంఐఎం 2 స్థానాల్లో విజయం సాధించారు. కాంగ్రెస్‌లో ఎమ్మెల్యే సంజయ్ కుమార్ వర్గం నుంచి 33 మంది పోటీ చేయగా 14మంది, మాజీ మంత్రి జీవన్ రెడ్డి వర్గం నుంచి 17 మంది పోటీ చేయగా తొమ్మిది మంది విజయం సాధించారు. స్వతంత్రుల్లో తొమ్మిది మంది జీవన్ రెడ్డి వర్గం కాగా, నలుగురు ఎమ్మెల్యే  సంజయ్ కుమార్ వర్గం, ముగ్గురు బీజేపీ రెబల్స్ ఉన్నారు. 

ఫిబ్రవరి 16న జరిగిన కార్యక్రమంలో జగిత్యాల మున్సిపల్ చైర్‌పర్సన్‌గా సమిండ్ల వాణి, వైస్ చైర్‌పర్సన్‌గా జీనత్ పర్వీన్ ఎన్నికైంది. 

## మూలాలు

## వెలుపలి లంకెలు
* జగిత్యాల పురపాలక సంఘ అధికారిక వెబ్సైటు

వర్గం:జగిత్యాల జిల్లా పురపాలక సంఘాలు
వర్గం:1952 స్థాపితాలు
యాదమ్మ రాజు

thumb|యాదమ్మ రాజు
**యాదమ్మ రాజు**  తెలుగు టీవీ, చలన చిత్ర నటుడు

## టీవీ, సినీ రంగ ప్రవేశం
ఈటీవీలో పటాస్ అనే కామెడీ షో ద్వారా టెలివిజన్ రంగానికి పరిచయమైన నటుడు యాదమ్మ రాజు.  సంతోష్ అనే దర్శకుడి ప్రోత్సాహంతో, హరి అనే యువకుడితో కలిసి రాజు స్కిట్స్‌లో నటిస్తుండేవాడు. తర్వాత జీ తెలుగు ఛానల్ నిర్వహించిన **అదిరింది** అనే కామెడీ షోలో కూడా తాను నటించాడు. ఆ షోలో గల్లీ బాయ్స్ అనే టీమ్ ద్వారా తన ప్రదర్శనలను అందించాడు.  పంచ్ డైలాగులను అమాయకమైన రీతిలో చెప్పడం యాదమ్మ రాజు ప్రత్యేకత. ప్రస్తుతం హైదరాబాద్‌లో నివసిస్తున్న యాదమ్మ రాజు పలు సినిమాలలో కూడా నటించాడు.  2021 లో నిర్మాత నాగబాబు యాదమ్మ రాజుకు బస్తీ బాయ్స్ అనే వెబ్ సిరీస్‌లో అవకాశం ఇస్తున్నట్లు తెలిపారు.  జబర్దస్త్ ఫేమ్ బుల్లెట్ భాస్కర్ ఈ సిరీస్‌కు దర్శకత్వం వహిస్తున్నారు. 2020 లో నేచర్ కేర్ ఇన్నోవెర్షన్ సర్వీసెస్ ప్రైవేట్ లిమిటెడ్ అనే సంస్థ యాదమ్మ రాజును హైదరాబాద్ రాడిషన్ బ్లూ హోటల్‌లో ‘డాక్టర్ లాఫ్టర్ అవార్డ్ 2020’ పురస్కారంతో సత్కరించింది.  

## వ్యక్తిగత జీవితం
జీ తెలుగులో వినాయక చవితి స్పెషల్‌గా ‘బాపు బొమ్మకు పెళ్లంట’ అనే ఎంటర్ టైన్మెంట్ కార్యక్రమాన్ని ఆగష్టు 22, 2020 తేదిన ప్రసారం చేస్తుండగా, ఆ కార్యక్రమంలో షార్లీ స్టెల్లా అనే అమ్మాయిని ప్రేమిస్తున్నట్లు యాదమ్మ రాజు తెలిపాడు.  ఆమెను సభికులకు పరిచయం చేశాడు. 

## సినిమాలు
*గువ్వ గోరింక (2017)
*జార్జి రెడ్డి (2018)
*హలో గురు ప్రేమ కోసమే (2019)
*విద్యార్థి  (2020)

## మూలాలు
 

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
కొత్తపల్లి పురపాలకసంఘం

**కొత్తపల్లి పురపాలకసంఘం**, తెలంగాణ రాష్ట్రం, కరీంనగర్ జిల్లాకు చెందిన ఒక పట్టణ స్థానిక స్వపరిపాలన సంస్థ. కొత్తపల్లి పట్టణం దీని ప్రధాన పరిపాలన కేంద్రం. ఈ పురపాలక సంఘం కరీంనగర్ లోక్‌సభ నియోజకవర్గం లోని సిరిసిల్ల శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న కొత్తపల్లి, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
కొత్తపల్లి 10.2 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 170 కిలోమీటర్ల దూరంలో, జిల్లా కేంద్రం కరీంనగర్ నుండి 7 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 11614 మంది కాగా, అందులో 5886 మంది పురుషులు, 5728 మంది మహిళలు ఉన్నారు. 3228 గృహాలు ఉన్నాయి. ఇది పరిపాలనా పరంగా మునిసిపాలిటీ 12 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 12 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# వాసాల రమేష్
# బండ రాధ
# జెర్రిపోతుల మొండయ్య
# జెర్రిపోతుల అంజలి
# మనుపతి వేణుగోపాల్
# గున్నల విజయ
# రుద్ర రాజు
# సయ్యద్ నాజియా
# స్వర్గం వజ్రాదేవి
# గండు రాంబాబు
# సిహెచ్. సత్యనారాయణ రెడ్డి
# వేముల కవిత

## మూలాలు

## వెలుపలి లంకెలు
* కొత్తపల్లి పురపాలక సంఘ అధికారిక వెబ్సైటు 

వర్గం:కరీంనగర్ జిల్లా పురపాలక సంఘాలు
వర్గం:2018 స్థాపితాలు
నిజల్ (2021 సినిమా)

**నిజల్** 2021లో మిస్టరీ థ్రిల్లర్ గా రూపొందిన మలయాళం  సినిమా. ఈ సినిమాలో చాకో బోబన్ – నయనతార హీరో హీరోయిన్లుగా నటించగా, అప్పు ఎన్ భట్టతిరి దర్శకత్వం వహించాడు. ఈ సినిమా ఏప్రిల్ 9న రిలీజ్ కాగా,  2021 మే 9న 4K & Dolby ఓటీటీ సంస్థ ద్వారా విడుదలైంది.

## కథ
ఫస్ట్‌ క్లాస్‌ జ్యుడీషియల్‌ మేజిస్ట్రేట్‌ జాన్‌ బేబీ (కుంచాకో బోబన్) కారు ప్రమాదంలో గాయపడ్డ అతనికి లేని వర్షం పడుతోందన్న భ్రమ లాంటివి కలుగుతుంటాయి. ఇంతలో, చైల్డ్‌ సైకాలజిస్ట్‌ అయిన డాక్టర్‌ ఫ్రెండ్‌ షాలిని (దివ్య ప్రభ) ద్వారా ఎనిమిదేళ్ళ చిన్న స్కూలు పిల్లాడు నితిన్‌ గురించి తెలుస్తుంది. మర్డర్‌ స్టోరీలు చెప్పే ఆ కుర్రాడి గురించి, అతని తల్లి షర్మిల (నయనతార) గురించి హీరో ఆరా తీస్తాడు. చూడడానికి మామూలుగా ఉండే ఆ కుర్రాడు కథలో చెప్పే ప్రాంతాలకు వెళితే, నిజంగానే అక్కడ అస్తిపంజరం బయటపడుతుంది. పిల్లాడు చెబుతున్న కథలు ఒక్కొక్కటీ వాస్తవ మని తేలడంతో మిస్టరీ పెరుగు తుంది. దాన్నిఛేదించడానికి హీరో, ఆ పిల్లాడి తల్లి ఏం చేశారు? తండ్రి లేని ఆ పిల్లాడిని తల్లి అసలు ఎలా పెంచింది? అనేదే మిగతా సినిమా కథ.

## నటీనటులు

*కుంచాకో బోబన్ - జాన్ బేబీ 
* నయనతార - షర్మీల
* లాల్ - విశ్వనాథన్ 
* ఇజిన్ హాష్ - నితిన్ 
* సైజు కురుప్ - అజిత్ కుమార్ 
* రోనీ డేవిడ్
* దివ్య ప్రభ - షాలిని 
* వినోద్ కోవూరు - కానిస్టేబుల్ 
* అనీష్ గోపాల్ 
* సియాద్ యదు 
* సాదిక్ 
* ఆధ్య ప్రసాద్ 
* ఫహాద్‌ ఫాజిల్ -  సచిన్, షర్మీల భర్తగా అతిధి పాత్రలో
* జాలీ చిరయత్
* రమ్య సురేష్

## మూలాలు


వర్గం:మలయాళ సినిమాలు
వర్గం:2021 సినిమాలు
మాలగుండ్ల శంకర నారాయణ

**మాలగుండ్ల శంకర నారాయణ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో పెనుకొండ శాసనసభ నియోజకవర్గం నుండి వైసీపీ అభ్యర్థిగా పోటీ చేసి తొలిసారి ఎమ్మెల్యేగా గెలిచాడు. శంకర నారాయణ ప్రస్తుతం రోడ్లు, భవనాలశాఖ మంత్రిగా బాధ్యతలు నిర్వహిస్తున్నాడు.

## జననం, విద్యాభాస్యం
మాలగుండ్ల శంకర నారాయణ ఆంధ్రప్రదేశ్ రాష్ట్రం, అనంతపురం జిల్లా, ధర్మవరంలో 1965, జనవరి 1న పెద్దయ్య, యశోదమ్మ దంపతులకు జన్మించాడు. ఆయన నాగార్జున సాగర్ లోని ఏ.పి.రెసిడెన్సియల్ డిగ్రీ కళాశాల నుండి బీకామ్ పూర్తి చేశాడు. అనంతరం ఎస్.జె రేణుకాచార్య కళాశాల, బెంగళూరు యూనివర్సిటీ నుండి ఎల్.ఎల్.బి పట్టా అందుకున్నాడు. 
 
## రాజకీయ జీవితం
శంకర నారాయణ 1995లో తెలుగుదేశం పార్టీలో చేరాడు. 2005లో జరిగిన ధర్మవరం మున్సిపాలిటీకి జరిగిన ఎన్నికల్లో పోటీ చేసి కౌన్సిలర్ గా గెలుపొందాడు. శంకర నారాయణ 2011లో వైఎస్సార్ కాంగ్రెస్ పార్టీలో చేరాడు. ఆయన 2012 నుండి అనంతపురం జిల్లా అధ్యక్షుడిగా పనిచేశాడు. ఆయన 2014 ఎన్నికల్లో వైఎస్సార్సీపీ నుండి పెనుకొండ శాసనసభ నియోజకవర్గం నుండి పోటీ చేసి ఓటమి పాలయ్యాడు. 2019 అసెంబ్లీ ఎన్నికల్లో పెనుకొండ నియోజకవర్గం నుండి రెండవసారి వైసీపీ అభ్యర్థిగా పోటీ చేసి తొలిసారి ఎమ్మెల్యేగా గెలిచాడు. శంకర నారాయణ 2019, జూన్ 8న వై.ఎస్. జగన్మోహన్ రెడ్డి క్యాబినెట్ లో బీసీ సంక్షేమ శాఖ మంత్రిగా బాధ్యతలు స్వీకరించాడు. మంత్రివర్గ పునర్వ్యవస్థీకరణలో భాగంగా 26 జూలై 2020న రోడ్లు, భవనాలశాఖ మంత్రిగా బాధ్యతలు చేపట్టాడు.

## మూలాలు

వర్గం:1965 జననాలు
వర్గం:అనంతపురం జిల్లా రాజకీయ నాయకులు
వర్గం:అనంతపురం జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (2019)
వర్గం:జీవిస్తున్న ప్రజలు
తెలంగాణలో పూర్వం వాడుకలో ఉన్న కొలమానాలు

తెలుగులో ఆధునిక ప్రమాణ భాష, తెలంగాణ భాష.. ఈ రెండు వేరు వేరు. ఆమాట కొస్తే ఈ భేదాలు దాదాపుగా ప్రతిభాషలోనూ ఉంటాయి. ఆధునిక ప్రమాణ భాష అన్నది రాష్ట్రంలో అభివృద్ధి చెందిన ప్రాంతాల శిష్టభాష. ఈ మూస భాషలోని నుడికారాలకు, తెలంగాణ భాషలో  ఉన్న నుడికారాలకు తేడా తప్పనిసరిగా ఉంటుంది. తెలంగాణ బాష జీవద్భాష. తెలంగాణ ప్రజల భాష నుడుల్లో(మాటల్లో పదాల్లో), నానుడుల్లో (సామెతల్లో),నుడికారాల్లో(జాతీయాల్లో, పదబందాల్లో)పదిలంగా ఉన్నది. శ్రమైక జీవనసౌందర్యంతో పాటు బతుకు వాసనలతో భాసిల్లుతున్న తెలంగాణ భాషలో అన్యభాష పదాలతో ఆదాన ప్రదానాలు జరిగి ఈ ప్రాంతంలోని ప్రజలు తమ జీవన వ్యవహారంలో ప్రత్యేకమైన యాసతో కూడున భాషను ఏర్పరుచుకున్నారు. అలా వారి జీవన వ్యవహారంలో నుండి వెలువడినవే పూర్వం  వాడుకలో ఉన్న కొలమానాలు.

## ద్రవ్యమానం

* దమ్మిడి - 1 పైస(దమ్మిడి లేకపోయిన దండుగలు కడుతానంటడు అనేది సామేత)
* ఒక అణా - 6 పైసలు
* బేడా - 12 పైసలు
* చారాణా - 24 పైసలు (వ్యవహారంలో 25 పైసలు)
* ఆఠాణ - 48 పైసలు (వ్యవహారంలో 50 పైసలు)
* బారాణ - 72 పైసలు (వ్యవహారంలో 75 పైసలు)
* సోలాణ - 96 పైసలు ( వ్యవహారంలో 100 పైసలు- రూపాయి)
thumb|సోల

## ఘన పదార్థాల కొలమానాలు

* గిద్దె - 50 గ్రాములు (దాదాపు) 
* పిరిచిట్టి - 250 గ్రాములు (దాదాపు)
* అరసోల - 2 పిరిచిట్టిలు (500గ్రాములు)
* సోల - 1 కేజి ( దాదాపు)
* తవ్వెడు - 2 సోలలలు (2కేజీలు)
* మానెడు - 2 తవ్వలు (4కేజీలు)
* అడ్డేడు - 2 మానెడ్లు (8కేజీలు)
* కుంచెడు - 2 అడ్డెడ్లు
* ఇరుస - 2 కుంచాలు (32కేజీలు)
* తూమెడు - 4 కుంచాలు (50 కేజీలు)
* గిద్దెడు - 2 తూములు (100 కేజీలు) 

## ద్రవ పదార్థాల కొలమానాలు

* అర్ధ పావు - 1/8లీటరు (125 మి.ల్లీ)
* పావుశేరు - 250 మి.లీ.
* అర్ధశేరు - 500 మి.లీ
* శేరు - 1000 మి.లీ
* సవశేరు - 1250 మి.లీ

## పొడవుల కొలమానాలు

* బెత్తెడు - 3 అంగుళాలు (దాదాపు)
* జానెడు - 3 బెత్తెలు (దాదాపు9 అంగులాలు)
* మూర - 2 జానెలు (దాదాపు 18 అంగుళాలు)
* అడుగు - 12 అంగుళాలు
* గజం - 3 అడుగులు ( 1 మీటర్‌ కంటె తక్కువ)

## భూముల కొలమానాలు

* 1 గుంట - 121 చదరపు గజాలు
* 40గుంటలు - 1 ఎకరం
* 1 ఎకరం - 4840 చ.గజాలు 

## బంగారం కొలమానాలు

* గురిజెత్తు - 1 గ్రాము
* మాసమెత్తు - 2 గురిజలు
* విసమెత్తు - 3 గ్రాములు
* బేడెత్తు - 2 అణాలు
* చుక్కెత్తు - పావలా
* 8 అణాలు - అరతులం (6గ్రాములు)
* తులం - 11.5గ్రాములు
* తక్కెడ - 150 తులాలు
* మణుగు - 8 తక్కెళ్ళు

## మూలాలు


వర్గం:కొలత ప్రమాణాలు
వర్గం:కొలతలు
ప్రసార భారతి

**ప్రసార భారతి** అనేది భారతదేశ అతిపెద్ద ప్రసార సంస్థ, దీని ప్రధాన కార్యాలయం న్యూ ఢిల్లీ లో ఉంది.  ఇది పార్లమెంటు  ద్వారా ఏర్పాటు చేయబడిన చట్టబద్ధమైన స్వయంప్రతిపత్తి సంస్థ. ఇది దూరదర్శన్, టెలివిజన్ నెట్‌వర్క్, ఆల్ ఇండియా రేడియోలను కలిగి ఉంటుంది.

## చైర్మన్
డాక్టర్ ఎ. సూర్య ప్రకాష్ 2020 ఫిబ్రవరిలో పదవీవిరమణ చేసినప్పటి నుండి ప్రసార భారతి బోర్డు చైర్‌పర్సన్ స్థానం ఖాళీగా ఉంది.2022 నుండి ప్రస్తుతం గౌరవ్ ద్వివేది చైర్మన్ గా ఉన్నారు

## చట్టం
ఈ చట్టంను పార్లమెంటు ఏకగ్రీవంగా ఆమోదించిన తరువాత 1990 సెప్టెంబర్ 12 న భారత రాష్ట్రపతి అంగీకారం పొందింది. ఇది చివరకు నవంబర్ 1997 లో అమలు చేయబడింది. ప్రసార భారతి చట్టం ద్వారా, అన్ని ఆస్తులు, అప్పులు, బాధ్యతలు, చెల్లించాల్సిన డబ్బు చెల్లింపులు, అలాగే ఆకాశవాణి (ఆల్ ఇండియా రేడియో), దూరదర్శన్ ల అన్ని చట్టపరమైన చర్యలు ప్రసార భారతికి అనువర్తింపజేశారు..

## అభ్యర్థి ఎంపికపై వివాదం
2010 లో దూరదర్శన్ న్యూస్ లో జర్నలిస్టుల పోస్టులకు ఎంపికైన 30 మందిలో 24 మంది అభ్యర్థులు రాజకీయ పరిశీలనల ఆధారంగా నియమించబడ్డారని ఆరోపించారు.
## మూలాలు

వర్గం:వార్తలు
వర్గం:ప్రభుత్వం
వర్గం:చట్టాలు
చెల్లుబోయిన వేణుగోపాల కృష్ణ

**చెల్లుబోయిన శ్రీనివాస వేణుగోపాల కృష్ణ** (జననం 1964 డిసెంబరు 23) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన వైఎస్సార్‌ కాంగ్రెస్ పార్టీ నుండి 2019 అసెంబ్లీ ఎన్నికల్లో రామచంద్రాపురం శాసనసభ నియోజకవర్గం నుండి వైసీపీ అభ్యర్థిగా పోటీ చేసి తొలిసారి ఎమ్మెల్యేగా గెలిచాడు. వేణుగోపాల కృష్ణ ప్రస్తుతం బీసీ సంక్షేమ శాఖ మంత్రిగా బాధ్యతలు నిర్వహిస్తున్నాడు. సాధరణ రైతు కుటుంబంలొ జన్శించారు! ఈయన  శెట్టిబలిజ సామాజి వర్గానికి చెందిన మంచి నాయకుడు జిల్లా పరిషత్ సభ్యులు నుండి  తూర్పుగోదావరి జిల్లా పరిషత్ చైర్మన్ గా శాసనసభ్యులుగా ఒక మంత్రి స్థాయికి ఎదిగినటువంటి వ్యక్తి చెల్లుబోయిన వేణుగోపాలకృష్ణ శెట్టి 

## జననం, విద్యాభాస్యం
శ్రీనివాస వేణుగోపాలకృష్ణ తూర్పుగోదావరి జిల్లా, రాజోలు మండలం, అడవిపాలెం గ్రామంలో చెల్లుబోయిన వెంకన్న, సుభద్రమ్మ దంపతులకు 1964 డిసెంబరు 23న జన్మించాడు. ఆయన బి.ఆర్.అంబేద్కర్ ఓపెన్ యూనివర్సిటీ నుండి బి.ఏ పూర్తి చేశాడు.

## రాజకీయ జీవితం
శ్రీనివాస వేణుగోపాలకృష్ణ 2001, 2006లో జరిగిన జిల్లా పరిషత్ ఎన్నికల్లో కాంగ్రెస్ పార్టీ అభ్యర్థిగా పోటీ చేసి రాజోలు జడ్పీటీసీ సభ్యునిగా ఎన్నికయ్యాడు. 2006 జూలై 22వ తేదీన ఆయన జడ్పీ చైర్మన్‌గా బాధ్యతలు స్వీకరించాడు. అనంతరం తూర్పుగోదావరి జిల్లా డీసీసీ అధ్యక్షుడిగా, ఉమ్మడి ఆంధ్రప్రదేశ్ రాష్ట్రంలో పొల్యూషన్ కంట్రోల్ బోర్డు (పీసీబీ) సభ్యుడిగా పనిచేశాడు. వేణుగోపాలకృష్ణ వై.ఎస్.రాజశేఖర్ రెడ్డి మరణాంతరం వైఎస్సార్‌సీపీలో చేరి కాకినాడ గ్రామీణ శాసనసభ నియోజకవర్గం నుంచి 2014లో జరిగిన అసెంబ్లీ ఎన్నికల్లో పోటీచేసి ఓడిపోయాడు. అనంతరం వైఎస్సార్‌సీపీ జిల్లా అధికార ప్రతినిధిగా పనిచేశాడు.

శ్రీనివాస వేణుగోపాలకృష్ణ 2019లో జరిగిన అసెంబ్లీ ఎన్నికల్లో రామచంద్రపురం అసెంబ్లీ నియోజకవర్గం నుంచి పోటీ చేసి తన సమీప ప్రత్యర్థి తోట త్రిమూర్తులుపై 75365 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలో అడుగు పెట్టాడు. చెల్లుబోయిన వేణుగోపాలకృష్ణ 26 జూలై 2020న వై.ఎస్. జగన్మోహన్ రెడ్డి క్యాబినెట్ లో బీసీ సంక్షేమ శాఖ మంత్రిగా బాధ్యతలు స్వీకరించాడు. ఆయన 2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా వై.ఎస్. జగన్మోహన్ రెడ్డి మంత్రివర్గంలో బీసీ సంక్షేమ, సినిమాటోగ్రఫీ, ఐ అండ్‌ పీఆర్‌ శాఖ మంత్రిగా ప్రమాణ స్వీకారం చేశాడు.

## మూలాలు

వర్గం:1964 జననాలు
వర్గం:తూర్పు గోదావరి జిల్లా వ్యక్తులు
వర్గం:తూర్పు గోదావరి జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
వర్గం:జీవిస్తున్న ప్రజలు
సర్కార్ (2018 సినిమా)

**సర్కార్** పొలిటికల్ యాక్షన్ బ్యాక్ డ్రాప్ తో 2018లో విడుదలైన సినిమా. ఎ.ఆర్ మురుగదాస్ దర్శకత్వం వహించిన ఈ సినిమాలో విజయ్, కీర్తి సురేష్ హీరో, హీరోయిన్లుగా నటించారు. ఈ సినిమా తెలుగు టీజర్ 2018, అక్టోబరు 24న విడుదలైంది. ఈ చిత్రం 2018, నవంబరు 6న విడుదలైంది.

## కథ
సుందర్‌ రామస్వామి (విజయ్‌) ఎన్ఆర్ఐ అమెరికాలో పేరుమోసిన ఓ కంపెనీ సీఈవో.  సంవత్సరానికి వెయ్యి కోట్లరూపాయలకు పైగా ఆదాయం.  అలాంటి విజయ్ ఇండియాలో ఎన్నికలు జరగబోతున్న  తరుణంలో తన ఓటు వేయడానికి ఇండియా వస్తాడు. తీరా ఓటు వేయడానికి బూత్ కి వెళ్తే.. ఓటు ఎవరో వేసేస్తారు. తన ఓటు తనకు కావాలని కోర్టుకు వెళ్తాడు విజయ్. రాజంగాన్ని దృష్టిలో పెట్టుకొని విజయ్ ఓటు తిరిగి ఇవ్వాలని తీర్పు ఇస్తుంది. ఇలాగే ఓటు గల్లంతైన దాదాపు మూడువేల మంది న్యాయస్థానాన్ని ఆశ్రయిస్తారు. దాంతో ముఖ్యమంత్రి పదవిని కావాలని కోరుకున్న రాధారవి ప్రమాణ స్వీకారానికి ముందు ఎన్నికలను రద్దుచేసి మరో 15 రోజుల్లో ఎన్నికలు నిర్వహించాలని న్యాయస్థానం తీర్పు ఇస్తుంది.  అదే ఎన్నికల్లో విజయ్ సీఎంగా పోటీ చేయాలని అనుకుంటాడు.  ఆ తరువాత ఏం జరిగింది అన్నదే సినిమా కథ. 
## నటీనటులు
* విజయ్
* కీర్తి సురేష్  
* వరలక్ష్మి శరత్‌కుమార్  
* రాధా రవి 
* పాల కరుప్పయ్య 
* యోగి బాబు 
* రాజేష్
* లివింగ్‌స్టన్
* తులసి
* కల్యాణి నటరాజన్
* ప్రేమ్
* పాప్రీ ఘోష్
* రంజిని హరిహరన్
* యువినా పార్థవి
* అరుముగం బాల
* ఎం.జె. శ్రీరామ్

## వివాదాలు
*సర్కార్ కథ కాపీ కొట్టాడని పుకార్లు 
*అన్నాడీఎంకే పార్టీని అవమానించే విధంగా కొన్ని సన్నివేశాలు ఉన్నాయని విమర్శల నేపథ్యంలో మురుగదాస్ యాంటిసిపేటరీ బెయిల్ కోసం మద్రాస్ హైకోర్ట్ లో పిటిషన్ దాఖలు చేశాడు. 

## మూలాలు

వర్గం:2018 తెలుగు సినిమాలు
పంచతంత్రం (2022 సినిమా)

**పంచతంత్రం** ఐదు కథల సమూహారంగా రూపొందిన తెలుగు సినిమా. నరేశ్‌ అగస్త్య, రాహుల్‌ విజయ్‌, శివాత్మిక రాజశేఖర్‌ ప్రధాన పాత్రల్లో నటిస్తుండగా అఖిలేశ్‌ వర్థన్‌, సృజన్‌ యరబోలు నిర్మిస్తున్న ఈ చిత్రానికి హర్ష పులిపాక దర్శకత్వం వహిస్తున్నాడు. ఈ సినిమాకు సంబందించిన పోస్టర్ ను 2021, ఏప్రిల్ 22న విడుదల చేశారు.

## నటీనటులు
*నరేశ్ ఆగస్త్య - విహారి 
*శివాత్మిక  - లేఖ
*రాహుల్ విజయ్ 
*స్వాతిరెడ్డి 
*బ్రహ్మానందం 
*సముద్రఖని - రామనాథం
*దివ్య శ్రీపాద 
*వికాస్
*ఆదర్శ్ బాలకృష్ణ
*శ్రీవిద్య
*రూపలక్ష్మి

## సాంకేతిక వర్గం
*రచయిత & దర్శకుడు: హర్ష పులిపాక 
*నిర్మాతలు: అఖిలేష్‌ వర్ధన్‌, సృజన్‌ ఎరబోలు
*సహ నిర్మాతలు: రమేష్ వీరగంధం, రవళి కలంగి
*సంగీతం: ప్రశాంత్‌ ఆర్‌. విహారి
*పాటలు: కిట్టు విస్సాప్రగడ
*మాటలు: హర్ష పులిపాక – ‘కలర్‌ ఫొటో’ సందీప్‌ రాజ్‌ 
*ఎడిటర్‌: గ్యారీ బీహెచ్‌
*సినిమాటోగ్రఫీ: రాజ్‌ కె. నల్లి
*సౌండ్ డిజైన‌ర్‌: నాగార్జున తాళ్లపల్లి 
*ఎగ్జిక్యూటివ్‌ ప్రొడ్యూసర్‌: భువన్‌ సాలూరు
*క్రియేటివ్‌ ప్రొడ్యూసర్‌: ఉషారెడ్డి వవ్వేటి
*ప్రొడక్షన్‌ కంట్రోలర్‌: సాయి బాబు వాసిరెడ్డి
*లైన్ ప్రొడ్యూసర్: సునీత్ పడోల్కర్

## మూలాలు

వర్గం:2021 తెలుగు సినిమాలు
వర్గం:బ్రహ్మానందం నటించిన సినిమాలు
సీదిరి అప్పలరాజు

**డాక్టర్ సీదిరి అప్పలరాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో పలాస శాసనసభ నియోజకవర్గం నుండి వైసీపీ అభ్యర్థిగా పోటీ చేసి తొలిసారి ఎమ్మెల్యేగా గెలిచాడు. సీదిరి అప్పలరాజు ప్రస్తుతం పశు సంవర్థక, పాడి పరిశ్రమాభివృద్ధి, మత్స్య శాఖ మంత్రిగా బాధ్యతలు నిర్వహిస్తున్నాడు.

## జననం, విద్యాభాస్యం
సీదిరి అప్పలరాజు ఆంధ్రప్రదేశ్ రాష్ట్రం, శ్రీకాకుళం జిల్లా, వజ్రపుకొత్తూరు మండలం, దేవునల్తాడ గ్రామంలో జన్మించాడు. ఆయన 1నుంచి 7వ తరగతి వరకు ఎంపీయూపీ స్కూల్‌, దేవునాల్తాడ గ్రామంలో చదివాడు, ఆయన 7వ తరగతిలో జిల్లాలో రెండో ర్యాంకు సాధించాడు. 8 నుంచి 10తరగతి వరకు సింహాచలం (అడివివరం స్కూల్‌) గురుకుల పాఠశాలలో పూర్తి చేశాడు. అప్పలరాజు పదో తరగతిలో రాష్ట్రంలో నాలుగో ర్యాంకు సాధించాడు. ఆయన గాజువాక మార్గదర్శి ప్రైవేటు కళాశాలలో ఇంటర్‌ పూర్తి చేసి, ఓపెన్‌ కేటగిరిలో ఎంబీబీఎస్‌ సీటు సాధించాడు. కాకినాడ రంగరాయ మెడికల్‌ కళాశాలలో ఎంబీబీఎస్‌ పూర్తి చేసిన వెంటనే ఎంట్రన్స్‌ పరీక్షలో పాసై విశాఖ ఆంధ్రా మెడికల్ కాలేజీలో జనరల్ మెడిసిన్ లో పీజీ పోర్ర్తీ చేసి, పదేళ్లకు పైగా పలాసలో వైద్య సేవలందించాడు.

## రాజకీయ జీవితం
2017లో వైఎస్సార్‌ కాంగ్రెస్ పార్టీలో చేరాడు. ఆయన వైఎస్సార్‌ కాంగ్రెస్ పార్టీ నుండి 2019 అసెంబ్లీ ఎన్నికల్లో పలాస నియోజకవర్గం నుండి వైసీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశంపార్టీ అభ్యర్థి గౌతు శిరీషపై 16,247 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలో అడుగు పెట్టాడు. అనంతరం వైఎస్సార్‌ కాంగ్రెస్ పార్టీ రాష్ట్ర అధికార ప్రతినిధిగా నియమితుడయ్యాడు. సీదిరి అప్పలరాజు 2020 జులై 22న మంత్రిగా నియమితుడై, జులై 26న వై.ఎస్. జగన్మోహన్ రెడ్డి క్యాబినెట్ లో పశు సంవర్థక, పాడి పరిశ్రమాభివృద్ధి, మత్స్య శాఖ మంత్రిగా బాధ్యతలు స్వీకరించాడు. ఆయన 2022 ఏప్రిల్ 11న మంత్రివర్గ పునర్‌వ్యవస్థీకరణలో రెండోసారి మంత్రిగా ప్రమాణస్వీకారం చేశాడు.

## మూలాలు

వర్గం:శ్రీకాకుళం జిల్లాకు చెందిన రాష్ట్ర మంత్రులు
వర్గం:శ్రీకాకుళం జిల్లా వైద్యులు
వర్గం:శ్రీకాకుళం జిల్లా శాసనసభ్యులు (2019)
వర్గం:శ్రీకాకుళం జిల్లా రాజకీయ నాయకులు
వర్గం:1990 జననాలు
వర్గం:జీవిస్తున్న ప్రజలు
గంగవరం (విశాఖపట్నం)

**గంగవరం** విశాఖపట్నం నగరంలో ఒక పేట

## భౌగోళికం
గంగవరం వద్దఉంది.ఈ గ్రామం భారతదేశం, ఆంధ్రప్రదేశ్‌లోని మహా విశాఖనగరపాలక సంస్థ పరిధిలోకివస్తుంది.

## తీర ప్రాంతం
గంగవరం లోని బీచ్ ని గంగవరం సముద్ర తీరం అంటారు.ఇది విశాఖపట్నం ఉక్కు కర్మాగారం నిర్మించటానికి ముందుఉన్న పట్టణానికి దీనికి పేరు పెట్టారు.

## రవాణా

;
:

## పండుగలు
హిందూ పండుగలన్నీ గ్రామంలో జరుపుకుంటారు.మాఘపూర్ణిమని ఫిబ్రవరి నుండి మార్చి వరకు జరుపుకుంటారు,చుట్టుపక్కల గ్రామాల ప్రజలు సముద్రంలో స్నానం చేస్తారు.ఆ రోజున పండగ జరుపుకుంటారు.పైడితల్లి అమ్మవారిపండుగ ప్రతి సంవత్సరం జూన్ మధ్యలో జరుపుకుంటారు.

## గ్రామం కూల్చివేయబడింది
గంగవరం గ్రామం ఇప్పటికీ ఉంది, కాని దిబ్బపాలెం గ్రామంలో నివసించే కుటుంబాలన్నింటినీ తొలగించి రెండు ప్రదేశాలకు మార్చారు.విశాఖపట్నం ఉక్కు కర్మాగారంలో పనిచేసే వారిలో ఎక్కువ మంది శ్రీనగర్ సమీపంలోనూ, షిఫ్టర్, ఫిషింగ్ నుండి జీవించే ప్రజలు పెద గంట్యాడ సమీపంలో ఉన్నారు.గ్రామం నుండి కాళీ చేయించే సమయంలో, చాలా నెలలు సమ్మెలు, పోలీసు కాల్పులకు దారితీసింది.1,270 కుటుంబాలు పరిహార ప్యాకేజీని అంగీకరించి, తమ ఇళ్లను ఖాళీ చేయడానికి అంగీకరించగా, 350 మంది వేదికా పట్ల విధేయత చూపినందున గ్రామాన్ని విడిచిపెట్టడానికి నిరాకరించారు, ప్రాజెక్టు ప్రభావితంలో కనీసంకుటుంబ ఒక సభ్యుడికి అయినా శాశ్వత ఉద్యోగాలు కల్పించడానికి ప్రైవేట్ పోర్టు నిర్వహణ నుండి వర్గీకరణ హామీ ఇచ్చారు. .

## గంగవరం పోర్ట్
గ్రామం మొత్తం ఖాళీగా ఉంది.ఓడరేవు నిర్మాణం 2005 డిసెంబరులో ప్రారంభమైంది.వాణిజ్య కార్యకలాపాలు 2008 ఆగస్టులో ప్రారంభమయ్యాయి.ఈ నౌకాశ్రయాన్ని 2009 జూలైలో ఆంధ్రప్రదేశ్ ముఖ్యమంత్రి వైయస్ రాజశేఖరరెడ్డి అధికారికంగా ప్రారంభించారు.ఈనౌకాశ్రయాన్ని గంగవరం ఓడరేవు అని పిలుస్తారు.ఇది భారతదేశంలో లోతైన ఓడరేవు. ఓడరేవు నిర్మాణంతో ప్రత్యక్షంగా నష్టపోయిన గంగవరం,దిబ్బపాలెం గ్రామాల్లోని మత్స్యకారులు ప్రత్యామ్నాయ చిన్నవారధి,ఉపశమనం,పునరావాస ప్యాకేజీని కల్పించాలని ప్రభుత్వంపై వత్తిడి చేసారు.

## ప్రస్తావనలు



## వెలుపలి లంకెలు

వర్గం:విశాఖపట్నంలోని ప్రాంతాలు
వర్గం:Coordinates on Wikidata
పూర్ణా మార్కెట్

**పూర్ణా మార్కెట్**, ఆంధ్రప్రదేశ్ రాష్ట్రం విశాఖపట్నంలోని ఒక పేరొందిన మార్కెట్. దీనిని సర్దార్ వల్లభబాయి పటేల్ మార్కెట్ అని పిలుస్తారు.

## చరిత్ర
రెండవ ప్రపంచ యుద్ధం సమయంలో 1935లో ఈ పూర్ణా మార్కెట్ ప్రారంభమైంది. ఆ సమయంలో జపాన్ విమానం ఈ మార్కెట్‌పై దాడి చేసింది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో ప్రకాశరావుపేట మీదుగా టౌన్ కొత్తరోడ్, కొత్తవలస, సేవానగర్, గురజాడనగర్, రామకృష్ణ బీచ్ గాజువాక మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# దుర్గమ్మ దేవాలయం
# హనుమాన్ దేవాలయం
# వినాయక దేవాలయం
# మసీదు-ఇ-రజా
# మసీదు-ఎ-నబ్వి

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
పిఠాపురం కాలనీ

**పిఠాపురం కాలనీ**, ఆంధ్రప్రదేశ్ రాష్ట్రం విశాఖపట్నం నగరానికి మధ్య భాగంలో ఉన్న ప్రాంతం. విశాఖ మహానగరపాలక సంస్థ  స్థానిక పరిపాలనా పరిధిలో ఉన్న ఈ ప్రాంతం, ద్వారకా బస్ స్టేషన్ నుండి సుమారు 3.2 కి.మీ.ల దూరంలో ఉంది. పిఠాపురం కాలనీ చుట్టూ మద్దిలపాలెం, శివాజిపాలెం ఉన్నాయి. ఇక్కడ *[[కళా భారతి]] ఆడిటోరియం,* ఐసిఎఐ ఉన్నాయి.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
ఇక్కడికి సమీపంలో పెద్ద వాల్తేరు, రేసపువానిపాలెం, వెంకోజిపాలెం, హెచ్ బి కాలనీ, చిన్న వాల్తేరు మొదలైన ప్రాంతాలు ఉన్నాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో పిఠాపురం కాలనీ మీదుగా వెంకోజిపాలెం, ఓహ్పో, అరిలోవ, హెచ్‌బి కాలనీ, విజయనగరం, ఆర్టీసీ కాంప్లెక్స్, తగరపువలస మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# చిన్మయ మిషన్
# కనకమహలక్ష్మి దేవాలయం
# జిల్లెల్లముడి అమ్మ మందిరం
# శ్రీ వెంకటేశ్వర దేవాలయం
# తారా మసీదు
# మొహమ్మదియా మసీదు
# మసీదు-ఇ-బని-హషీమ్

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
అరణ్య

**అరణ్య** 2021లో విడుదలైన తెలుగు సినిమా. ఈ సినిమా తెలుగు, తమిళం, మలయాళం, హిందీ భాషల్లో విడుదలైంది. రానా దగ్గుబాటి, విష్ణువిశాల్‌, పుల్‌కిత్ సామ్రాట్‌, జోయా హుస్సేన్‌, శ్రియా పిల్‌గావ్ంక‌ర్ ప్రధాన పాత్ర‌ల్లో నటించిన ఈ 2021 మార్చి 26 న విడుదలైంది.
## కథ
నరేంద్ర భూపతి అలియాస్‌ అరణ్య (రానా దగ్గుబాటి) అడవి ప్రాణంగా బతికే మనిషి. తన తాత ముత్తాతలు తనకు రాసిచ్చిన అడవిని ప్రాణంగా చూసుకుంటాడు. అక్కడ ఏనుగులు చెట్లు చేమలతోనే తన జీవితం గడుపుతుంటాడు. అలాంటి సమయంలో అటవీ శాఖ మంత్రి రాజగోపాల కనకమేడల (అనంత్ మహదేవన్) అక్కడ ఒక భారీ టౌన్షిప్ ప్లాన్ చేస్తాడు. ఏనుగుల వెళ్ళే దారిలో ఒక భారీ గోడ నిర్మిస్తారు. అడ్డొచ్చిన అరణ్యను పిచ్చివాడు అంటూ జైలుకు పంపిస్తారు. అయితే అదే సమయంలో ఏనుగులు అక్కడికి వచ్చి దాడి చేస్తాయి. వాటిని అదుపులో పెట్టడానికి సింగా (విష్ణు విశాల్) వస్తాడు. అలాంటి సమయంలో అరణ్య జైలు నుంచి వచ్చి తన ఏనుగులు, అడవిని ఎలా కాపాడాడు అనేది సినిమా కథ.

## నటీనటులు
*రానా దగ్గుబాటి - నరేంద్ర భూపతి అలియాస్‌ అరణ్య 
*అనంత్ మహదేవన్ - రాజగోపాల కనకమేడల
*శ్రీయా పింగోల్కర్‌ - జర్ణలిస్టు 
*విష్ణు విశాల్ - కుమ్కీ ఏనుగు శింగ‌న్న
*జోయ హుస్సేన్ - న‌క్స‌లైట్ మ‌ల్లి

## సాంకేతికవర్గం
*కథ స్క్రీన్ ప్లే దర్శకత్వం: ప్రభు సాల్మన్
*సంగీత దర్శకుడు: శాంతను మొయిత్ర
*ఎడిటర్: భువన్ శ్రీనివాసన్
*సినిమాటోగ్రఫీ: అశోక్ కుమార్
*నిర్మాణ సంస్థ: ఎరోస్ ఇంటర్నేషనల్
*కూర్పు: భువన్
*డైలాగ్స్: వనమాలి

## మూలాలు


వర్గం:2021 తెలుగు సినిమాలు
వర్గం:2021 సినిమాలు
మార్పు ఫౌండేషన్

**మార్పు ఫౌండేషన్** ఒక లాభాపేక్షలేని స్వచ్ఛంద సంస్థ. ఇది తెలంగాణ సొసైటీస్ రిజిస్ట్రేషన్ ఆక్ట్ 2001 ప్రకారం గుర్తించబడిన హైదరాబాద్ కి చెందిన సంస్థ. యువత సాధికారత, పర్యావరణ పరిరక్షణ, విపత్తు నిర్వహణ వంటి సామాజిక అంశాలపై మార్పు ఫౌండేషన్ పని చేస్తుంది. ఇది ప్రైవేటు సంస్థలతో, వ్యక్తులతో కలిసి సామాజిక సేవ అంశాలపై దృష్టి సారిస్తుంది.

## పరిచయం
"మార్పు" అనగా "పరివర్తన" అనే అర్థం వచ్చేటట్లు ఈ సంస్థకి నామకరణం చేయటం జరిగింది. ఈ సంస్థ వ్యవస్థాపకులు రఘు వంశీ, ఐఐటి ఢిల్లీ కార్యక్రమంలో ఇంటర్నేషనల్ కాన్ఫెడరేషన్ ఆఫ్ ఎన్జిఓ చేత ఐక్యరాజ్యసమితి భాగస్వామ్యంతో వంశీకి కర్మవీర్ చక్ర అవార్డు లభించింది.

## కార్యక్రమాలు

### ప్రాజెక్ట్  బేబీ ట్రీస్
ప్రాజెక్ట్  బేబీ ట్రీస్ అనేది పర్యావరణ సంరక్షణ ఇంకా  అవగాహన కోసం మొదలు పెట్ట బడింది.

### విపత్తు నిర్వహణ
విపత్తు నిర్వహణ కార్యక్రమాలలో భాగంగా మార్పు ఫౌండేషన్  కరోనా విపత్తు కాలంలో ప్రజా సేవ చేపట్టింది. కోవిడ్ మొదటి లాక్ డౌన్ సమయంలో 16000 మందికి  బోజనాలను సమకూర్చింది.

### కార్పోరేటు సంస్థలతో
అలాగే కార్పోరేటు సామాజిక బాధ్యతలో భాగంగా ఎస్ & పి గ్లోబల్ కలిసి గ్రామీణ తెలంగాణాలో విద్యుత్ దీపాలను సమకూర్చింది.  టాటా కమ్యూనికేషన్స్  తో కలిసి పది వేయిల సీడ్ బాల్స్ ని పంపిణి చేసింది.

## మూలాలు


వర్గం:తెలంగాణలో 2019 స్థాపనలు
వర్గం:భారతదేశంలోని హైదరాబాద్ కేంద్రంగా ఉన్న సంస్థలు
వర్గం:భారతదేశంలో ఉన్న లాభాపేక్షలేని సంస్థలు
పైనాపిల్ కాలనీ

**పైనాపిల్ కాలనీ**, ఆంధ్రప్రదేశ్ రాష్ట్రం విశాఖపట్నం నగరానికి పశ్చిమ భాగంలో ఉన్న ఒక శివారు ప్రాంతం. మహా విశాఖ నగరపాలక సంస్థ స్థానిక పరిపాలనా పరిధిలో ఉన్న ఈ ప్రాంతంలో, సింహాచలం కొండలు ఉన్నాయి. 1970లో పైనాపిల్ రైతులకు కేటాయించిన భూములలో ఈ కాలనీ ఏర్పాటయింది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
ఇక్కడికి సమీపంలో సింహాచలం, మాధవధార, వరాహగిరి కాలనీ, గణేష్ సేవా సంఘం కాలనీ మొదలైన ప్రాంతాలు ఉన్నాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో పైనాపిల్ కాలనీ మీదుగా అరిలోవ, ఓహ్పో, సింహాచలం హిల్స్, మాధవధార, ఎంఎన్ క్లబ్ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో మర్రిపాలెం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# కోదండరామయ్య స్వామి దేవాలయం
# శ్రీకృష్ణపురం దేవాలయం
# శ్రీ సీతారాం మందిరం
# మసీదు-ఎ-నబ్వి
# మసీదు - ఇ - ఘరీబ్ నవాజ్

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
లికాబాలి

**లికాబాలి,[[భారత దేశం|భారతదేశం]],అరుణాచల్** ప్రదేశ్ రాష్ట్రంలోని  ఒక పర్వత పట్టణం.ఇది దిగువ సియాంగ్ జిల్లా ప్రధానకేంద్రం.  ఈ పట్టణం లికబాలి విధానసభ నియోజకవర్గంలో భాగం . ప్రస్తుత శాసనసభ సభ్యుడు కార్డో నైగ్యోర్. ఇందులో కంగ్కు విభాగం జెన్సి విభాగం, లికబాలి విభాగం ఉన్నాయి.ప్రతి విభాగం కింద  కొన్ని గ్రామాలు ఉన్నాయి. లికబాలి ప్రధానంగా అస్సాం పరిధిలోని సిలాపాథర్ పట్టణ సరిహద్దుకు సమీపంలో ఉంది.

## జనాభా
అరుణాచల్ ప్రదేశ్ లోని పశ్చిమ సియాంగ్ జిల్లాలోని లికబాలి ఒక మధ్య తరహా గ్రామం లికబాలి.2011 భారత జనాభా లెక్కల ప్రకారం ఈ గ్రామంలో మొత్తం 69 కుటుంబాలు నివసిస్తున్నాయి.గ్రామంలో 462 మంది జనాభా ఉన్నారు.వారిలో 284 మంది పురుషులు, 178 మంది స్త్రీలు.

లికబాలి హెచ్‌క్యూ గ్రామంలో 0-6 సంవత్సరాల వయస్సు గల పిల్లల జనాభా 61, ఇది మొత్తం గ్రామ జనాభాలో 13.20%గా ఉంది.గ్రామ సగటు లింగ నిష్పత్తి 627, ఇది అరుణాచల్ ప్రదేశ్ రాష్ట్ర సగటు 938 కన్నా తక్కువ.బాలల లైంగిక నిష్పత్తి 1033, అరుణాచల్ ప్రదేశ్ సగటు నిష్పత్తి 972 కన్నా ఎక్కువ.

అరుణాచల్ ప్రదేశ్‌ రాష్ట్ర సగటు అక్షరాస్యతతో పోలిస్తే లికబాలి హెచ్‌క్యూ గ్రామంలో అక్షరాస్యత ఎక్కువ. 2011 లో, లికబలి హెచ్‌క్యూ గ్రామ అక్షరాస్యత రేటు 88.03%, అరుణాచల్ ప్రదేశ్‌లో 65.38%. లికబాలిలో హెచ్‌క్యూ పురుషుల అక్షరాస్యత 90.55% కాగా, మహిళా అక్షరాస్యత రేటు 83.67%.

భారత రాజ్యాంగం, పంచాయతీ రాజ్ చట్టం ప్రకారం, లికబాలి హెచ్క్యూ గ్రామాన్ని, గ్రామ ప్రతినిధిగా ఎన్నుకోబడిన సర్పంచ్ (గ్రామ అధిపతి) నిర్వహిస్తారు.

## మూలాలు

## వెలుపలి లంకెలు

వర్గం:అరుణాచల్ ప్రదేశ్ నగరాలు పట్టణాలు
అనన్య నాగళ్ల

**అనన్య నాగళ్ల** తెలుగు సినీ నటి. ఆమె మల్లేశం, ప్లే బ్యాక్, వకీల్ సాబ్ సినిమాల్లో నటించింది.

## జననం, విద్యాభాస్యం
అనన్య తెలంగాణ రాష్ట్రం, ఖమ్మం జిల్లా, సత్తుపల్లిలో జన్మించింది. ఆమె హైదరాబాద్ లోని రాజా మహేంద్ర ఇంజనీరింగ్ కాలేజ్ లో బిటెక్ పూర్తి చేసింది. ఆమె బిటెక్ అనంతరం కొంతకాలం ఒక సాప్ట్‌వేర్ కంపెనీలో ఉద్యోగం చేసింది.

## నటించిన సినిమాలు

## వెబ్ సిరీస్

## మూలాలు

వర్గం:1996 జననాలు
వర్గం:జీవిస్తున్న ప్రజలు
వర్గం:తెలుగు సినిమా నటీమణులు
వర్గం:ఖమ్మం జిల్లా మహిళలు
భరద్వాజ రంగావఝ్ఝల

**భరద్వాజ రంగావఝ్ఝల** తెలుగు సినీ దర్శకుడు, రచయిత

## జీవిత విశేషాలు
విజయవాడలో పుట్టి పెరిగిన భరద్వాజ రంగావఝ్ఝల ప్రస్తుతం హైదరాబాద్‌‌లో నివసిస్తున్నారు. స్వాతంత్ర్యనంతర భారతదేశ చరిత్రలో గాంధీ హత్య ఘటనకు కారణాలను, ఆ హత్య చేసిన హంతకుడిగా గాడ్సే  జీవితంలోని సంఘటనలను 'మరణ వాంగ్మూలం' పేరుతో ఈయన తెలుగు సినిమాగా తీస్తున్నారు. తెలుగు హిందీ భాషల్లో రూపొందనున్న ఈ చిత్రాన్ని సూరజ్ కొల్లి నిర్మిస్తున్నారు. 

ఈ క్రమంలో భరద్వాజ మాట్లాడుతూ *గాడ్సే వెనకాల ఉన్న భావాజాలాన్ని ఈ చిత్రం ద్వారా తెలియజేస్తున్నాము. దేశంలో మత సామరస్యం ఉండాలి. ఓపెన్‌గా [[నాథూరామ్ గాడ్సే|గాడ్సే]] గురించి చెప్పాలనే ప్రయత్నం చేస్తున్నాము. అంతా కొత్తవారితో ఈ సినిమా చెయ్యబోతున్నాము. దాదాపు రెండేళ్లు ఈ సినిమాపై నేను రీసెర్చ్ చేశాను. మొదట ఈ సబ్జెక్ట్ మీద నవల రాద్దాం అనుకున్నాను. కానీ గాడ్సే భావజాలాన్ని చెప్పడానికి సినిమా తీస్తే బాగుంటుందని అనిపించింది. గాడ్సే తమ్ముడు [[గోపాల్ గాడ్సే]] 19 సంవత్సరాలు జైలు జీవితం అనుభవించాడు, 2005లో అతను మరణించాడు. అతను గాంధీ హత్యలో ఎలా ఇన్వాల్వ్ అయ్యాడు వంటి అంశాలు ఈ సినిమాలో చూపించడం జరిగింది" అని తెలిపారు.*

తెలుగు సినిమా చరిత్ర మీద గతంలో అనేక వ్యాసాలను భరద్వాజ ప్రచురించారు. ప్రగతిశీల భావజాలం కలిగిన భరద్వాజ, కారంచేడు ఉద్యమంలో కూడా పాల్గొన్నారు. "విరసానివే ముందున్న రోజులు" అనే పేరుతో ఈయన రాసిన వ్యాసం, ఎకె ప్రభాకర్ సంపాదకత్వంలో వెలువడిన "50 ఏళ్ల విరసం" అనే పుస్తకంలో ప్రచురితమైంది.జులై 2020 నెలలో విరసం నాయకులు వరవరరావు, జేఎన్ యూ ప్రొఫెసర్ సాయిబాబాలను విడుదల చేయాలని కోరుతూ హైదరాబాద్‌ పంజాగుట్ట చౌరస్తాలో ఒంటరిగా మౌన ప్రదర్శన చేసిన భరద్వాజను కొందరు పోలీసులు అదుపులోకి తీసుకుని పోలీస్ స్టేషనుకి తీసుకెళ్లారు. ఆ తర్వాత విడిచిపెట్టారు. 

## మూలాలు

## ఇతర లంకెలు

వర్గం:తెలుగు సినిమా రచయితలు
వర్గం:తెలుగు సినిమా దర్శకులు
వర్గం:విజయవాడ వ్యక్తులు
చౌడాపూర్ మండలం

చౌడాపూర్ మండలం, తెలంగాణ రాష్ట్రం, వికారాబాదు జిల్లా లోని వికారాబాద్‌ రెవెన్యూ డివిజన్‌ పరిధిలో 2021 ఏప్రిల్ 24 న కొత్తగా ఏర్పడిన మండలం.  చౌడాపూర్ గ్రామం కొత్త మండలంగా ఏర్పడక ముందు కుల్కచర్ల మండల పరిధిలో ఉంది. చౌడాపూర్ గ్రామం ఈ మండలానికి ప్రధాన పరిపాలనా కేంద్రం. చౌడాపూర్ మండలాన్ని కుల్కచర్ల మండలం లోని 7 గ్రామాలు, మహబూబ్ నగర్ జిల్లాలోని నవాబ్ పేట మండలం లోని 7 గ్రామాలు కలిపి మొత్తం 14 గ్రామాలతో వికారాబాద్ జిల్లా, వికారాబాద్ రెవెన్యూ డివిజను పరిధిలో 2021 ఏప్రిల్ 24 నుండి నూతన మండలంగా ప్రభుత్వం ప్రకటించింది. 2016 లో చేసిన తొలి పునర్వ్యవస్థీకరణలో కాకుండా ఆ తరువాత నుండి 2021 వరకూ మధ్య గల కాలంలో కొత్తగా ఏర్పాటు చేసిన మండలాల్లో ఇది ఒకటి.  ఇందులో 14 గ్రామాలున్నాయి. దానికి ముందు ఈ మండలం రంగారెడ్డి జిల్లాలో ఉండేది.  ప్రస్తుతం ఈ మండలం తాండూరు రెవెన్యూ డివిజనులో భాగం. పునర్వ్యవస్థీకరణకు ముందు కూడా వికారాబాదు డివిజనులో ఉండేది.ఈ మండలంలో 14 రెవెన్యూ గ్రామాలు ఉన్నాయి. నిర్జన గ్రామాలు లేవు.

## మండలం లోని గ్రామాలు

### రెవెన్యూ గ్రామాలు

# చౌడపూర్
# మండిపాల్
# వీరాపూర్
# విఠలాపూర్
# మక్తా వెంకటాపూర్
# అడ‌వి వెంక‌టాపూర్‌
# లింగంపల్లి
# కొత్తపల్లి
# పురుసంప‌ల్లి
# మల్కాపూర్
# మ‌రిక‌ల్‌
# క‌న్మ‌న్ కాల్వ‌
# మొగిలిపల్లి
# చాకల్‌పల్లి 

గమనిక:పైన వివరింపబడిన రెవెన్యూ గ్రామాలలో వ.సంఖ్య 1 నుండి 7 వరకు గల గ్రామాలు కుల్కచర్ల మండలం నుండి, వ.సంఖ్య 8 నుండి 14 వరకు గల గ్రామాలు మహబూబ్ నగర్ జిల్లా నవాబ్ పేట మండలం నుండి చౌడాపూర్ మండలంలో విలీనమయ్యాయి.

## మూలాలు

వర్గం:2021 లో ఏర్పాటైన తెలంగాణ మండలాలు
ఆదిపురుష్

**ఆదిపురుష్‌** 2022లో రామాయణ ఇతిహాస గాథ ఆధారంగా పౌరాణిక నేపథ్యంలో రూపొందుతున్న పాన్ ఇండియా సినిమా. టి. సిరీస్ బ్యానర్‌పై భూషణ్‌కుమార్‌, క్రిషన్‌కుమార్‌, ఓం రౌత్, ప్రసాద్ సుతార్‌, రాజేశ్‌ నాయర్‌ నిర్మిస్తున్న ఈ సినిమాకు ఓం రౌత్ దర్శకత్వం వహించాడు. ప్రభాస్, సైఫ్ అలీ ఖాన్, కృతి సనన్, హేమా మాలిని, సన్నీ సింగ్ ప్రధాన పాత్రల్లో నటించారు. ఈ సినిమాను తెలుగుతో పాటు హిందీ, తమిళం, మలయాళం, కన్నడ భాషల్లో 2023 జూన్ 16న   విడుదలైంది.

## చిత్ర నిర్మాణం
ఆదిపురుష్ సినిమాను 2020 ఆగస్టు 18న నిర్మాతలు అనౌన్స్ చేశారు. ఈ సినిమా 2021 ఫిబ్రవరి 2న పూజా కార్యక్రమాలతో చిత్రీకరణ ప్రారంభమై, అదే నెలలో ప్రభాస్ షూటింగ్‌లో చేరాడు. ఆదిపురుష్ మొత్తం 103 రోజుల్లో చిత్రీకరణ పూర్తి చేసేశారు.

## నటీనటులు
*ప్రభాస్ - రాముడు
*కృతి సనన్ - సీత
*సైఫ్ అలీ ఖాన్ - రావణుడు
*సన్నీ సింగ్ - లక్ష్మణుడు
*దేవదత్త నాగే
*హేమా మాలిని
*వత్సల్ సేథ్ 
*సోనాల్ చౌహాన్
*సిద్ధాంతకర్ణిక్
*ఆయేషా మధుకర్
*తేజస్వినిపండిట్
*కృష్ణ కొటియన్
*సోనాలి ఖరే
*లవి పజని
*అజిత్ శిధయ్
*ఆశాశర్మ 
*బిజయ్ జే ఆనంద్
*నేహా ఖాన్
*రేహన్ ఖాన్
*గౌరవ్ వాలియా 
*మనోహర్ పాండే
*రూపేష్ జాదవ్ 
*కౌస్తవ్  సీన్హ 
*సౌరభ్ థాకరే 
*ప్రశాంత్ ఉతలే 
*రాజేశ్ కె సలోత్రా 
*
## పాటల జాబితా
*శివోహం, రచన: రామజోగయ్య శాస్త్రి , గానం.హరిచరన్
*ప్రియ మిథునం , రచన: రామజోగయ్య శాస్త్రి, గానం. కార్తీక్, శ్వేతా మోహన్
*హుప్ప హూయ , రచన: రామజోగయ్య శాస్త్రి, గానం.శుక్విందర్ సింగ్
*రామ్ సీతారామ్, రచన: రామజోగయ్య శాస్త్రి, గానం. కార్తీక్
*

## మూలాలు

## బయటి లింకులు
* 

వర్గం:2023 తెలుగు సినిమాలు
వర్గం:ప్రభాస్ నటించిన సినిమాలు
వర్గం:ఎ. ఆర్. రెహమాన్ సంగీతం అందించిన సినిమాలు
శ్రీదేవి సోడా సెంట‌ర్

**శ్రీదేవి సోడా సెంట‌ర్** 2021లో విడుదలైన తెలుగు సినిమా. సుధీర్ బాబు హీరోగా నటించిన ఈ సినిమాకు కరుణ కుమార్ దర్శకత్వం వహించాడు. ఈ సినిమా 2021 ఆగస్టు 27న విడుదల కాగా, జీ 5 ఓటీటీలో 2021 న‌వంబ‌రు 4 నుండి స్ట్రీమింగ్ అయింది.

## నటీనటులు
*సుధీర్ బాబు
*ఆనంది
*పావెల్ నవగీతన్ 
*నరేష్ 
*రఘుబాబు 
*అజయ్ , 
*సత్యం రాజేష్ 
*హర్ష వర్ధన్
*సప్తగిరి 
*కళ్యాణి రాజు 
*రోహిణి

## సాంకేతిక నిపుణులు
*బ్యానర్‌: 70 ఎంఎం ఎంటర్‌టైన్‌మెంట్‌ 
*నిర్మాతలు: విజయ్‌ చిల్లా, శశి దేవిరెడ్డి
*దర్శకత్వం: కరుణ కుమార్‌ 
*సంగీతం: మణిశర్మ
*సినిమాటోగ్రఫీ: శ్యామ్‌దత్‌ సైనుద్దీన్‌
*ఎడిటర్: అక్కినేని శ్రీకర్ ప్రసాద్

## ప్రొడక్షన్
ఈ సినిమా నిర్మాణం 2022, అక్టోబరులో ప్రారంభమైంది. రెగ్యుల‌ర్ షూటింగ్ 2020, న‌వంబ‌రులో మొద‌లు పెట్టారు. రెండవ షెడ్యూల్ 2021, జనవరిలో జరిగింది.ఈ సినిమాకు సంబంధించిన షూటింగ్ గోదావరి పరిసర ప్రాంతాల్లో జరిగింది. ఈ చిత్రంలో డబ్బింగ్ పనులు ఏప్రిల్ నెలలో ప్రారంభమైంది.

## ప్రచారం
ఈ సినిమా కు సంబంధించి ‘లైటింగ్ ఆఫ్ సూరిబాబు’ పేరుతో 2021, మే 11న గ్లింప్స్ ను విడుదల చేశారు. ఈ సినిమాలోని ‘మందులోడా ఓరి మాయలోడా’ అనే పాటను నటుడు చిరంజీవి 2021 జులై 9న విడుదల చేశాడు. ఈ సినిమా ట్రైలర్‌ను 2021 ఆగస్టు 19న నటుడు మహేష్ బాబు విడుదల చేశాడు. 

## ఇతర విషయాలు
* ఈ సినిమాని 7 కోట్ల రూపాయల ఖర్చుతో నిర్మిస్తే మొదటి రోజే ఈ సినిమా 2 కోట్ల రూపాయల వసూళ్ళను సాధించింది. 

## పాటల జాబితా
1: నాలోనే ఉన్నా, గానం.అనురాగ్ కులకర్ణి  

2: అన్ టైటిల్ గానం.సాహితి చాగంటి , ధనుంజయ్  

3:నాలో ఇన్నాళ్లుగా , గానం.రమ్య బెహరా, దినకర్ కల్వల  

4: చుక్కల మేళం , గానం.అనురాగ్ కులకర్ణి   

5: లవ్ థీమ్   

## మూలాలు

వర్గం:2021 తెలుగు సినిమాలు
వర్గం:మణిశర్మ సంగీతం అందించిన సినిమాలు
నల్లపాటి సురేంద్ర

**నల్లపాటి సురేంద్ర** వర్థమాన తెలుగు రచయిత, వ్యంగ్య చిత్రకారుడు, ఆల్బమ్ మేకర్

## జీవిత విశేషాలు
నల్లపాటి సురేంద్ర విశాఖపట్నంలో జన్మించారు. అచ్యుతాపురం మండలం దుప్పిటూరు అతను స్వగ్రామం. ఈయన రాసిన కథలు ఈనాడు, వార్త, ఆంధ్రభూమి, నమస్తే తెలంగాణ, సాహిత్య ప్రస్థానం లాంటి పత్రికలలో ప్రచురితమయ్యాయి. ఆంధ్ర విశ్వవిద్యాలయం నుండి బిఎస్సీ (కెమిస్ట్రీ), ఎం.ఏ (తెలుగు) చేసిన సురేంద్ర, గత కొద్ది సంవత్సరాలుగా వివిధ వార్తా పత్రికలలో ప్రచురితమవుతున్న విలువైన వ్యాసాలనెన్నింటినో సేకరిస్తున్నారు. ఈ వ్యాసాలతో ఒక్కో రంగానికి సంబంధించి, ఒక్కో ఆల్బమ్‌ను తయారుచేశారు. మన శాస్త్రవేత్తలు, ఈ పాటకు ట్యూన్ తెలుసా, జంతు ప్రపంచం, విహారి, ప్రపంచ దేశాలు, వేమన పద్యాలు, ఫార్ములా 1, దైవాలజీ, ఆణిముత్యాలు, స్వాతంత్ర్య సమరయోధుల చరిత్ర, డాక్యుమెంటరీల పరిచయం, అద్భుత కట్టడాలు, సాక్షి భవిత, ఆరోగ్య సూక్తులు తదితర అంశాల పై ఆల్బమ్‌లు తయారుచేసి సమాచారాన్ని నిక్షిప్తం చేశారు. అలాగే దాదాపు 2500 పాటలు సేకరించారు. ఈ క్రమంలో తెలుగు బుక్ అఫ్ రికార్డ్స్లో స్థానం సంపాదించుకున్నారు. 
అలాగే సురేంద్ర గీసిన కార్టూన్స్ హాస్యనందంతో పాటు పలు పత్రికలలో ప్రచురితమయ్యాయి.

## పురస్కారాలు
*గిడుగు రామమూర్తి స్మారక పురస్కారం 
*హాస్యానందం వారి ఉత్తమ కార్టూనిస్టు పురస్కారం
*సాహిత్య ప్రస్థానం వారి ఉత్తమ కథా పురస్కారం

## రచనలు
*ఆమె గళమెత్తింది (సాహిత్య ప్రస్థానం) 
*కాలనాగులు (ప్రజాశక్తి) 
*ఆవు (నమస్తే తెలంగాణ)
*చెల్లి వనజ (ప్రజాశక్తి)  

## మూలాలు

వర్గం:తెలుగు రచయితలు
వర్గం:తెలుగు వ్యంగ్య చిత్రకారులు/కార్టూనిస్ట్‌లు
వర్గం:విశాఖపట్నం జిల్లా కార్టూనిస్టులు
కేఆర్ గౌరీ అమ్మ

**కేఆర్‌ గౌరీ అమ్మ** భారతదేశానికి చెందిన రాజకీయ నాయకురాలు, కేరళ రాష్ట్ర తొలి ఆర్థిక శాఖ మంత్రి. ఆమె కేరళ రాష్ట్రంలో కమ్యూనిస్ట్ పార్టీ వ్యవస్థాపక నాయకుల్లోనూ ఒకరు. గౌరీ అమ్మ 1994లో జనతిపతియా సంరక్షణ సమితి (జేఎస్‌ఎస్‌) పార్టీని స్థాపించింది. ఆమె వృద్ధాప్య సమస్యలతో బాధపడుతూ తిరువనంతపురంలోని పీఆర్‌ఎస్‌ హాస్పిటల్‌లో 2021, మే 11న మరణించింది. 

## జననం, విద్యాభాస్యం
కె.ఆర్‌.గౌరీ అమ్మ 1919లో జూలై 14న కేరళ రాష్ట్రం, అలప్పుజ జిల్లా, చెర్తాలా గ్రామంలో అరుమురి పరంబిల్ పార్వతి అమ్మ, కలతిల్పరంబిల్ రామన్ దంపతులకు జన్మించింది. ఆమె పదవ తరగతి వరకు తురవూర్ లో పూర్తి చేసి, ఇంటర్మీడియట్ సెయింట్ తెరిసా కళాశాలలో పూర్తి చేసింది. తిరువనంతపురంలోని ప్రభుత్వ న్యాయ కళాశాలలో న్యాయశాస్త్రంలో డిగ్రీ పూర్తి చేసింది. గౌరీ అమ్మ కేరళ రాష్ట్రంలోని ఈజావా వర్గానికి చెందిన మొదటి మహిళా న్యాయ విద్యార్థిని. 

## రాజకీయ జీవితం
కేఆర్‌ గౌరీ అమ్మ ట్రావెన్కోర్-కొచ్చిన్ శాసనసభకు చెర్తాలా నియోజకవర్గం నుండి 1951లో పోటీ చేసి తొలిసారి ఎమ్మెల్యేగా గెలిచింది.ఆమె రెండవసారి 1954లో ఎమ్మెల్యేగా గెలిచి 1957లో ఈఎంఎస్‌ నంబూద్రిపాద్‌ నేతృత్వంలోని మొదటి కమ్యూనిస్ట్‌ ప్రభుత్వంలో ఆర్థిక మంత్రిగా బాధ్యతలు స్వీకరించింది. 1964లో కమ్యూనిస్ట్ పార్టీ విడిపోయిన తరువాత ఆమె సీపీఎంలో చేరింది. కేఆర్‌ గౌరీ 1994లో పార్టీ సిద్ధాంతాలకు వ్యతిరేకంగా పనిచేస్తున్నారని ఆమెను పార్టీ నుంచి బహిష్కరించారు. అనంతరం ఆమె జనతిపతియా సంరక్షణ సమితి (జేఎస్‌ఎస్‌) పార్టీని స్థాపించింది. ఆమె చివరిసారిగా 2011లో ఎన్నికల్లో పోటీ చేసి ఓడిపోయింది. అప్పటి నుండి వృద్ధాప్య కారణంగా రాజకీయాలకు దూరంగా ఉంది.

## మూలాలు

వర్గం:కేరళ రాజకీయ నాయకులు
వర్గం:కేరళ రాష్ట్ర మంత్రులు
వర్గం:కేరళ వ్యక్తులు
వర్గం:భారత కమ్యూనిస్టు నాయకులు
వర్గం:1919 జననాలు
వర్గం:2021 మరణాలు
వర్గం:100 ఏళ్లకు పైగా జీవించిన వ్యక్తులు
రాధేశ్యామ్

**రాధేశ్యామ్** రొమాంటిక్ డ్రామా నేపథ్యంలో 2022 మార్చి 11 విడుదలైన సినిమా. యూవీ క్రియేషన్స్‌ బ్యానర్‌పై ఈ చిత్రంలో ప్రభాస్, పూజా హెగ్డే హీరో, హీరోయిన్‌గా నటిస్తున్న ఈ సినిమాకు కె. రాధాకృష్ణ దర్శకత్వం వహిస్తున్నాడు. ఈ సినిమాను 2021, జూలై 30న తెలుగు, హిందీ, తమిళం, కన్నడ, మలయాళ భాషల్లో విడుదల చేయనున్నారు. ‘రాధేశ్యామ్‌’ టీజర్‌ను 2021, ఫిబ్రవరి 14న విడుదల చేశారు. ‘రాధేశ్యామ్ ’ 2022 ఏప్రిల్ 1 నుండి అమెజాన్ ప్రైం వీడియో ఓటీటీలో స్ట్రీమింగ్ కానుంది.

## తారాగణం
* ప్రభాస్ - విక్రమాదిత్య
* పూజా హెగ్డే - ప్రేరణ 
* కృష్ణం రాజు - పరమహంస 
* జగపతిబాబు (తెర పై ఒకసారి)
* సత్యరాజ్
* జయరామ్
* సచిన్ ఖెదెకర్
* ప్రియదర్శి 
* భాగ్యశ్రీ 
* మురళి శర్మ
* కునాల్ రాయ్ కపూర్ 
*అనురాధ పటేల్
* బీనా బెనర్జీ
* సత్యాన్
*సాషా ఛెత్రి 
* రిద్దికుమార్
* సత్యన్
* సాయి కుమార్ మండవ 

## సినిమా సెట్స్
హైదరాబాదు అన్నపూర్ణ స్టూడియోలో ఆర్ట్ డైరెక్టర్ రవీందర్ రెడ్డి నేతృత్వంలో రూ.1.6కోట్లుతో రైల్వేస్టేష‌న్ సెట్ , ఓ హాస్పిటల్ సెట్ కూడా వేశారు, ఈ హాస్పిటల్ సెట్ ను షూటింగ్ పూర్తయ్యాక అందులోని బెడ్స్, స్ట్రెక్చర్స్, సలైన్ స్టాండ్స్ తదితర వస్తువులన్నింటినీ ఓ ప్రైవేట్ హాస్పిటల్ కు కరోనా బాధితుల సహాయార్ధం ఇచ్చారు.

## విడుదల ప్రక్రియ

ఈ చిత్రం యొక్క ప్రచారం 2018 ఆగస్టులో మొదలైంది. దర్శకుడు రాధా కృష్ణ కుమార్ ప్రభాస్ పై కథను 2017 లోనే పూర్తి చేశారు. అయితే ఈ చిత్రం యొక్క మొదటి టిసర్ ను గత సంవత్సరం ఫిబ్రవరి నెలలో విడుదల చేశారు. రాధా కృష్ణ కుమార్ ఈ చిత్రాన్ని 2021 జూలై 30 విడుదల చేయాలని అనుకున్నారు కానీ కోవిడ్ ప్రక్రియ మళ్లీ ఎక్కువ కావడంతో సినిమాను వచ్చే సంక్రాంతి పండుగ సందర్భంగా విడుదల చేస్తామని ప్రకటించారు. ఈ చిత్రం ట్రైలర్ ను 2021 డిసెంబరు 20 ప్రవేశ పెట్టారు.

## సంగీతం
ఈ చిత్రాన్ని జస్టిన్ ప్రభాకర్ అనే హిందీ సంగీత దర్శకుడు సంగీతం అందిస్తున్నాడు. టి సిరీస్ వారు రు పాటలను ప్రచురణ చేశారు. ఈ చిత్రానికి ఎస్ థమన్ నేపథ్య సంగీతం అందించారు.

**పాటలు**

## మూలాలు

వర్గం:2021 తెలుగు సినిమాలు
వర్గం:ప్రభాస్ నటించిన సినిమాలు
వర్గం:కృష్ణంరాజు నటించిన సినిమాలు
వర్గం:జగపతి బాబు నటించిన సినిమాలు
గీతా చంద్రన్

**గీతా చంద్రన్** భరత నాట్య కళాకారిణి, గాత్ర విద్వాంసురాలు. 
## విశేషాలు
ఈమె తన 5వ యేటి నుండి స్వర్ణ సరస్వతి వద్ద భరతనాట్యాన్ని అభ్యసించింది. 
1991లో ఢిల్లీలో "నాట్యవృక్ష" అనే నాట్యశిక్షణా సంస్థను స్థాపించి అనేక మందికి భరతనాట్యాన్ని నేర్పించింది. ఈమె శిష్యులలో స్నేహ చక్రధర్, శరణ్య చంద్రన్ (కుమార్తె), సౌదామిని కుమార్, దివ్య సలూజ, నందిత భన్, గాయత్రి సురేష్, గుంజన్ భన్, మానసి త్రెహన్, పుష్పా సాహ, మల్లికా ఆయేషా భార్గవ మొదలైన వారున్నారు.

## పురస్కారాలు
కళలలో ఈమె చేసిన కృషికి గుర్తింపుగా భారత ప్రభుత్వం ఈమెను 2007లో నాలుగవ అత్యున్నత పౌరపురస్కారం పద్మశ్రీతో సత్కరించింది. 

2016లో ఈమెకు సంగీత నాటక అకాడమీ అవార్డు లభించింది.

## మూలాలు

వర్గం:జనన సంవత్సరం తప్పిపోయినవి
వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన మహిళలు
వర్గం:భరతనాట్య కళాకారులు
వర్గం:ఢిల్లీ వ్యక్తులు
రంగనాయకి జయరామన్

**రంగనాయకి జయరామన్** భరతనాట్య కళాకారిణి, నాట్యగురువు, నృత్యదర్శకురాలు.
## విశేషాలు
ఈమె భరతనాట్యాన్ని తన అత్త కె.లలిత వద్ద 5వ యేటి నుండి నేర్చుకుంది. 1939లో చెన్నైలో కె.లలిత స్థాపించిన "శ్రీ సరస్వతి గాన నిలయం"లో మొట్టమొదటి విద్యార్థిని ఈమె. ఈమె భరతనాట్యంతో పాటుగా గాత్ర సంగీతం, వయోలిన్, వీణ, నట్టువాంగం, హరికథ మొదలైన వాటిలో ప్రావీణ్యం సంపాదించింది. ఈమె తన మొట్టమొదటి నాట్యప్రదర్శనను తన 11వయేట రుక్మిణీదేవి అరండేల్ సమక్షంలో ఇచ్చింది.

తరువాత ఈమె ఈ శిక్షణ సంస్థను కొనసాగిస్తూ అనేక మంది కళాకారులను తయారు చేసింది.

ఈమె వద్ద భరతనాట్య శిక్షణను పొందినవారిలో కొందరు:
* సుభాషిణీ వెంకటేష్
* దివ్య
* బినేష్ మహదేవన్
* పద్మినీ కృష్ణమూర్తి
* పద్మాలక్ష్మి సురేష్
* రేవతి
* చిత్ర మురళీధరన్
* పద్మప్రియ ప్రకాష్
* హర్షిత
* సంజన
* దివ్యమీనాక్షి
* కె.హెచ్.జాహ్నవి
* ఎన్.లలిత
* ఆర్.శివప్రియ
* ఎస్.నర్మద
* కె.పద్మశ్రీ
* ఎం.ప్రీతి
* శాంతిని అరుణగిరి
* టి.ఎ.విరజ & టి.ఎ.వసుధ

ఈమె సింగపూర్, అమెరికా దేశాలలో భరతనాట్యానికి సంబంధించి వర్క్‌షాపులను నిర్వహించింది. అనేక కేసెట్లను, సి.డి.లను విడుదలచేసింది. శక్తి ప్రభావం, శివప్రభావం, కృష్ణాంజలి, షణ్ముగ ప్రభావం, భావయామి రఘురామం, గురునామ స్మరణం, లలితా ప్రభావం, నవరస నాయకి, మారుతి మహిమై, దైవిగ వాహనగల్, ఖందపురాణం, భక్తియిన్ శక్తి వంటి నృత్యనాటికలను రూపొందించింది. ఈమె ఆకాశవాణిలో ఏ గ్రేడు వీణా కళాకారిణి. దూరదర్శన్ కొరకు పంచ తాళ ప్రియ మాలిక, పంచ రాగ ఔదవ మాలిక వంటి వీణాగోష్టి కార్యక్రమాలను రూపొందించింది.

## బిరుదులు, పురస్కారాలు
* 1992లో శంకరాభరణం ట్రస్ట్ వారిచే "నాట్యకళా భూషణి"
* 1994లో పొలాచి సభ, చెన్నై వారిచే"నాట్యకళావిదగి"
* 1995లో "తమిళనాడు ఐయల్ ఇసై నాటక మన్రమ్"‌ వారిచేకళైమామణి
* 2001లో కపాలి ఫైన్ ఆర్ట్స్ వారిచే "నాట్యాచార్య"
* 2004లో పార్థసారథి స్వామి సభ, చెన్నై వారిచే "నాట్యకళాసారథి"
* 2011లో భారతీయ విద్యాభవన్ వారిచే "నృత్యరత్న" పురస్కారం.
* 2015లో సంగీత నాటక అకాడమీ అవార్డు -2015
* 2015లో తమిళనాడు మ్యూజిక్ అండ్ ఫైన్‌ ఆర్ట్స్ యూనివర్సిటీ వారిచే జయం అవార్డ్ ఆఫ్ ఎక్సలెన్సీ
* 2020లో శ్రీకృష్ణగానసభ, చెన్నై వారిచే నాట్యకళావిశారద

## మూలాలు

వర్గం:భరతనాట్య కళాకారులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:సంగీత విద్వాంసులు
వర్గం:నాట్యాచార్యులు
వర్గం:జీవిస్తున్న ప్రజలు